**ELŐTERJESZTÉS**

Bonyhád Város Képviselő - testületének 2019. augusztus 29. nap

rendes/rendkívüli testületi ülésére

|  |  |
| --- | --- |
| Tárgy: | Helyi Választási Bizottság tagjainak és póttagjainak megválasztása |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | dr. Puskásné dr. Szeghy Petra jegyző |
| Előterjesztés száma: | 130. sz. |
| Előzetesen tárgyalja: | - |
| Az előterjesztés a jogszabályi feltételeknek megfelel: | dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Dr. Égi Csaba alpolgármester |

Tisztelt Képviselő-testület!

Dr. Áder János köztársasági elnök 2019. október 13. napjára tűzte ki a helyi önkormányzati képviselők és polgármesterek választását.

A választási eljárásról szóló 2013. évi XXXVI. törvény (a továbbiakban: Ve.) 14. **§** (1) bekezdése szerint a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 304. §-a alapján a helyi önkormányzati képviselők és polgármesterek választásán a következő választási bizottságok működnek:

1. Nemzeti Választási Bizottság,
2. területi választási bizottság,
3. helyi választási bizottság (a továbbiakban: HVB),
4. szavazatszámláló bizottság.

A Ve. 23. §-a értelmében a HVB 3 tagját és legalább 2 póttagot a helyi önkormányzati képviselők és polgármesterek 2019. évi választásának kitűzését követően, legkésőbb azonban a választást megelőző 42. napon választja meg a közgyűlés, személyükre a helyi választási iroda vezetője tesz indítványt. A Ve. 25. §-a értelmében a választási bizottság tagjaira és póttagjaira tett indítványhoz módosító javaslat nem nyújtható be, a megválasztásról egy szavazással dönt a közgyűlés. A Ve. 26. § b) pontja szerint, ha a HVB tagjainak megválasztására határidőben nem kerül sor, úgy a helyi választási iroda vezetőjének indítványára a területi választási bizottság hozza meg haladéktalanul a döntést.

A fentiekben hivatkozott felhatalmazás alapján Bonyhád Város Helyi Választási Bizottsága tagjainak és póttagjainak személyére a testületi ülésen teszek javaslatot.

Kérem a Tisztelt képviselő-testületet az előterjesztés megvitatására.

**Határozati javaslat**

Bonyhád Város Önkormányzati Képviselő-testülete a választási eljárásról szóló 2013. évi XXXVI. törvény 23. § felhatalmazása alapján a Bonyhádi Helyi Választási Bizottság

tagjának:

póttagjának:

választja meg.

Határidő: -

Felelős: dr. Puskásné dr. Szeghy Petra

Végrehajtásért felelős: dr. Puskásné dr. Szeghy Petra

Bonyhád, 2019. augusztus 23.

dr. Puskásné dr. Szeghy Petra

jegyző